《送杨朝用挥使受代还金陵》
明代·程敏政

将军才子重文韬，楚楚登坛一凤毛。禁阙柳迎新试马，辕门花拂旧征袍。

离亭晓日红尘动，归路秋风白浪高。江上太平无战伐，不须重淬百金刀。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。